title: Εκτελεστικός κανονισμός (ΕΕ) αριθ. 1212/2012 της Επιτροπής, της 17ης Δεκεμβρίου 2012 , για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 917/2004, (ΕΚ) αριθ. 382/2008, (ΕΚ) αριθ. 748/2008, (ΕΚ) αριθ. 810/2008 και (ΕΚ) αριθ. 610/2009 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών

text:
               18.12.2012

               EL

               Επίσημη Εφημερίδα της Ευρωπαϊκής Ένωσης

               L 348/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1212/2012 ΤΗΣ ΕΠΙΤΡΟΠΉΣ
   της 17ης Δεκεμβρίου 2012
   για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 917/2004, (ΕΚ) αριθ. 382/2008, (ΕΚ) αριθ. 748/2008, (ΕΚ) αριθ. 810/2008 και (ΕΚ) αριθ. 610/2009 όσον αφορά τις υποχρεώσεις κοινοποίησης στο πλαίσιο της κοινής οργάνωσης των γεωργικών αγορών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 192 παράγραφος 2, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (2) θεσπίζει κοινούς κανόνες για την κοινοποίηση πληροφοριών και εγγράφων από τις αρμόδιες αρχές των κρατών μελών στην Επιτροπή. Οι κανόνες αυτοί καλύπτουν ιδίως την υποχρέωση των κρατών μελών να χρησιμοποιούν πληροφοριακά συστήματα που διατίθενται από την Επιτροπή και την επικύρωση των δικαιωμάτων πρόσβασης των αρχών ή των μεμονωμένων ατόμων που επιτρέπεται να διαβιβάζουν κοινοποιήσεις. Επιπλέον, ο κανονισμός αυτός καθορίζει τις κοινές αρχές που εφαρμόζονται στα πληροφοριακά συστήματα, ώστε να υπάρχει εγγύηση για τη διαχρονική γνησιότητα, την ακεραιότητα και το ευανάγνωστο των εγγράφων και εξασφαλίζει την προστασία των προσωπικών δεδομένων.

               (2)

               Δυνάμει του κανονισμού (ΕΚ) αριθ. 792/2009, η υποχρέωση χρησιμοποίησης των πληροφοριακών συστημάτων σύμφωνα με τον εν λόγω κανονισμό πρέπει να προβλέπεται στους κανονισμούς που θεσπίζουν την ειδική υποχρέωση κοινοποίησης.

               (3)

               Η Επιτροπή ανέπτυξε πληροφοριακό σύστημα που επιτρέπει την ηλεκτρονική διαχείριση των εγγράφων και των διαδικασιών στο πλαίσιο των δικών της εσωτερικών διαδικασιών εργασίας και των σχέσεών της με τις αρχές που εμπλέκονται στην κοινή γεωργική πολιτική.

               (4)

               Θεωρείται ότι διάφορες υποχρεώσεις κοινοποίησης μπορούν να εκπληρωθούν μέσω του εν λόγω συστήματος σύμφωνα με τον κανονισμό (ΕΚ) αριθ. 792/2009, ιδίως εκείνες που προβλέπονται στους κανονισμούς της Επιτροπής (ΕΚ) αριθ. 2535/2001, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (3), (ΕΚ) αριθ. 917/2004, της 29ης Απριλίου 2004, για λεπτομέρειες εφαρμογής του κανονισμού (ΕΚ) αριθ. 797/2004 του Συμβουλίου για ενέργειες βελτίωσης των συνθηκών παραγωγής και εμπορίας των προϊόντων μελισσοκομίας (4), (ΕΚ) αριθ. 382/2008, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (5), (ΕΚ) αριθ. 748/2008, της 30ής Ιουλίου 2008, περί του ανοίγματος και της διαχείρισης κοινοτικής δασμολογικής ποσόστωσης εισαγωγής για το κατεψυγμένο διάφραγμα βοοειδών που υπάγεται στον κωδικό ΣΟ 0206 29 91 (6), (ΕΚ) αριθ. 810/2008, της 11ης Αυγούστου 2008, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (7) και (ΕΚ) αριθ. 610/2009, της 10ης Ιουλίου 2009, για τον καθορισμό των λεπτομερειών εφαρμογής για τη δασμολογική ποσόστωση βοείου κρέατος καταγωγής Χιλής (8).

               (5)

               Με στόχο την αποτελεσματική διαχείριση και λαμβανομένης υπόψη της αποκτηθείσας πείρας, ορισμένες κοινοποιήσεις θα πρέπει είτε να απλοποιηθούν και να διευκρινιστεί το περιεχόμενό τους είτε να καταργηθούν στους κανονισμούς αυτούς.

               (6)

               Συνεπώς, οι κανονισμοί (ΕΚ) αριθ. 2535/2001, (ΕΚ) αριθ. 917/2004, (ΕΚ) αριθ. 382/2008, (ΕΚ) αριθ. 748/2008, (ΕΚ) αριθ. 810/2008 και (ΕΚ) αριθ. 610/2009 θα πρέπει να τροποποιηθούν αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2535/2001 τροποποιείται ως εξής:

               1)

               Στο άρθρο 10, η παράγραφος 3 αντικαθίσταται από το ακόλουθο κείμενο:
               «3.   Τα κράτη μέλη κοινοποιούν στην Επιτροπή τον κατάλογο των εγκεκριμένων επιχειρηματιών, κατανεμημένων ανά εγκεκριμένους επιχειρηματίες που έχουν δώσει τη συγκατάθεσή τους, σύμφωνα με την παράγραφο 2, και τους άλλους εγκεκριμένους επιχειρηματίες. Η κοινοποίηση αυτή περιέχει τον αριθμό έγκρισης, το όνομα, τη διεύθυνση, τον αριθμό τηλεφώνου και τη διεύθυνση ηλεκτρονικού ταχυδρομείου των εγκεκριμένων επιχειρηματιών.»

               2)

               Το άρθρο 39 απαλείφεται.

               3)

               Στο άρθρο 40, η παράγραφος 2 αντικαθίσταται από το ακόλουθο κείμενο:
               «Τα κράτη μέλη κοινοποιούν στην Επιτροπή τα αποτελέσματα του ελέγχου που διενεργείται βάσει του παραρτήματος IV για κάθε τρίμηνο, έως τις 10 του επόμενου μήνα. Η κοινοποίηση αυτή περιέχει τις εξής πληροφορίες:

                           α)

                           γενικές πληροφορίες:

                                       i)

                                       επωνυμία του παρασκευαστή βουτύρου·

                                       ii)

                                       κωδικός αναγνώρισης παρτίδας·

                                       iii)

                                       μέγεθος της παρτίδας σε kg·

                                       iv)

                                       ημερομηνία ελέγχου (ημέρα/ μήνας/ έτος)·

                           β)

                           έλεγχος βάρους:

                                       i)

                                       μέγεθος του τυχαίου δείγματος (αριθμός κιβωτίων)·

                                       ii)

                                       δεδομένα σχετικά με τον μέσο όρο:

                                                   —

                                                   αριθμητικός μέσος όρος του καθαρού βάρους ανά κιβώτιο σε kg (όπως προδιαγράφεται στο πιστοποιητικό IMA1 — θέση 9),

                                                   —

                                                   αριθμητικός μέσος όρος του καθαρού βάρους των κιβωτίων του δείγματος σε kg,

                                                   —

                                                   η τυπική απόκλιση του καθαρού βάρους που προσδιορίζεται στην ΕΕ δείχνει σοβαρή διαφορά έναντι της δηλούμενης τιμής; (Ο = όχι, Ν = ναι)·

                                       iii)

                                       δεδομένα σχετικά με την τυπική απόκλιση:

                                                   —

                                                   τυπική απόκλιση του καθαρού βάρους ανά κιβώτιο σε kg (όπως προδιαγράφεται στο πιστοποιητικό IMA1 — θέση 9),

                                                   —

                                                   τυπική απόκλιση του καθαρού βάρους των κιβωτίων του δείγματος (kg),

                                                   —

                                                   η τυπική απόκλιση του καθαρού βάρους που προσδιορίζεται στην ΕΕ δείχνει σοβαρή διαφορά έναντι της δηλούμενης τιμής; (Ο = όχι, Ν = ναι)·

                           γ)

                           έλεγχος της περιεκτικότητας σε λιπαρές ουσίες:

                                       i)

                                       μέγεθος του τυχαίου δείγματος (αριθμός κιβωτίων)·

                                       ii)

                                       δεδομένα σχετικά με τον μέσο όρο:

                                                   —

                                                   αριθμητικός μέσος όρος της περιεκτικότητας σε λιπαρές ουσίες των κιβωτίων του δείγματος σε % λιπαρές ουσίες,

                                                   —

                                                   ο αριθμητικός μέσος όρος της περιεκτικότητας σε λιπαρές ουσίες που προσδιορίζεται στην ΕΕ υπερβαίνει το 84,4%; (Ο = όχι, Ν = ναι).»

               4)

               Το άρθρο 45 αντικαθίσταται από το ακόλουθο κείμενο:
               «Άρθρο 45
               Στο πλαίσιο των δασμολογικών ποσοστώσεων εισαγωγής, τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία, σύμφωνα με το άρθρο 4 του κανονισμού (ΕΚ) αριθ. 1301/2006.»

               5)

               Παρεμβάλλεται το ακόλουθο άρθρο 45α:
               «Άρθρο 45α
               Οι κοινοποιήσεις που αναφέρονται στον παρόντα κανονισμό, εκτός από εκείνες που αναφέρονται στο άρθρο 15, στο άρθρο 35α παράγραφος 1 και στο άρθρο 45, πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (9).

               6)

               Τα παραρτήματα V και XIV απαλείφονται.

         Άρθρο 2
   Ο κανονισμός (ΕΚ) αριθ. 917/2004 τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               Τα εθνικά προγράμματα που αναφέρονται στο άρθρο 105 του κανονισμού (ΕΚ) αριθ. 1234/2007 του Συμβουλίου (10) (εφεξής «μελισσοκομικά προγράμματα») περιλαμβάνουν:

                           α)

                           την περιγραφή της κατάστασης του τομέα, που πρέπει να παρέχει τη δυνατότητα τακτικής ενημέρωσης των διαρθρωτικών στοιχείων τα οποία περιλαμβάνονται στη μελέτη που προβλέπεται στο άρθρο 107 του κανονισμού (ΕΚ) αριθ. 1234/2007, και θα καλύπτει ιδίως τα εξής:

                                       i)

                                       τον συνολικό αριθμό μελισσοκόμων,

                                       ii)

                                       τον αριθμό των επαγγελματιών μελισσοκόμων που έχουν περισσότερες από 150 κυψέλες ο καθένας,

                                       iii)

                                       τον συνολικό αριθμό κυψελών,

                                       iv)

                                       την παραγωγή μελιού,

                                       v)

                                       τον κατάλογο των στόχων του προγράμματος·

                           β)

                           την επακριβή περιγραφή των ενεργειών, με τις υπολογιζόμενες δαπάνες και το σχέδιο χρηματοδότησης, κατανεμημένο ανά έτος σε εθνικό και περιφερειακό επίπεδο, σύμφωνα με τους εξής τίτλους:

                                       i)

                                       τεχνική βοήθεια προς τους μελισσοκόμους,

                                       ii)

                                       καταπολέμηση της βαρρόασης (βαρροϊκή ακαρίαση),

                                       iii)

                                       εξορθολογισμός της εποχιακής μετακίνησης,

                                       iv)

                                       ανάλυση του μελιού,

                                       v)

                                       ανασύσταση του μελισσοκομικού κεφαλαίου,

                                       vi)

                                       προγράμματα εφαρμοσμένης έρευνας·

                           γ)

                           την αναφορά στις εφαρμοστέες νομοθετικές, κανονιστικές ή διοικητικές διατάξεις·

                           δ)

                           κατάλογο αντιπροσωπευτικών οργανώσεων και συνεταιρισμών του κλάδου της μελισσοκομίας, που συνεργάζονται με την αρμόδια αρχή του κράτους μέλους για την εκπόνηση των μελισσοκομικών προγραμμάτων·

                           ε)

                           τις λεπτομέρειες παρακολούθησης και αξιολόγησης των μελισσοκομικών προγραμμάτων.

               2)

               Στο άρθρο 6, το τρίτο εδάφιο αντικαθίσταται από το ακόλουθο κείμενο:
               «Έως τις 15 Δεκεμβρίου κάθε έτους, τα κράτη μέλη κοινοποιούν στην Επιτροπή συνοπτική παρουσίαση της εκτέλεσης των δαπανών κατανεμημένων σύμφωνα με τους τίτλους που αναφέρονται στο άρθρο 1 στοιχείο β).»

               3)

               Παρεμβάλλεται το ακόλουθο άρθρο 6α:
               «Άρθρο 6α
               Οι κοινοποιήσεις που αναφέρονται στον παρόντα κανονισμό πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (11).

         Άρθρο 3
   Ο κανονισμός (ΕΚ) αριθ. 382/2008 τροποποιείται ως εξής:

               1)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               1.   Το αργότερο τη δέκατη ημέρα κάθε μήνα, τα κράτη μέλη κοινοποιούν στην Επιτροπή τις ποσότητες των προϊόντων, σε χιλιόγραμμα βάρους προϊόντος ή κεφαλές, κατανεμημένες ανά χώρα καταγωγής, για τις οποίες εκδόθηκαν πιστοποιητικά εισαγωγής κατά τον προηγούμενο μήνα όσον αφορά τις εισαγωγές εκτός ποσόστωσης.
               2.   Το αργότερο στις 31 Οκτωβρίου κάθε έτους, τα κράτη μέλη κοινοποιούν στην Επιτροπή τις ποσότητες των προϊόντων, σε χιλιόγραμμα βάρους προϊόντος ή κεφαλές, κατανεμημένες ανά χώρα καταγωγής, για τις οποίες εκδόθηκαν πιστοποιητικά εισαγωγής κατά την περίοδο από την 1η Ιουλίου του προηγούμενου έτους έως την 30ή Ιουνίου του συγκεκριμένου έτους, που δεν χρησιμοποιήθηκαν όσον αφορά τις εισαγωγές εκτός ποσόστωσης.
               3.   Τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006 της Επιτροπής (12).

               2)

               Το άρθρο 7 αντικαθίσταται από το ακόλουθο κείμενο:
               «Άρθρο 7
               Οι κοινοποιήσεις που αναφέρονται στο άρθρο 6 παράγραφοι 1 και 2 πραγματοποιούνται χρησιμοποιώντας τις κατηγορίες των προϊόντων που περιλαμβάνονται στο παράρτημα V.»

               3)

               Το άρθρο 16α αντικαθίσταται από το ακόλουθο κείμενο:
               «Άρθρο 16α
               Οι κοινοποιήσεις που αναφέρονται στον παρόντα κανονισμό, με εξαίρεση το άρθρο 6 παράγραφος 3, υποβάλλονται σύμφωνα με τον κανονισμό (ΕΚ) αριθ. 792/2009 της Επιτροπής (13).

               4)

               Τα παραρτήματα II, III και IV απαλείφονται.

         Άρθρο 4
   Ο κανονισμός (ΕΚ) αριθ. 748/2008 τροποποιείται ως εξής:

               1)

               Στο άρθρο 8, οι παράγραφοι 2 και 3 αντικαθίστανται από το ακόλουθο κείμενο:
               «2.   Το αργότερο τη 17η ημέρα του μήνα υποβολής των αιτήσεων, τα κράτη μέλη κοινοποιούν στην Επιτροπή τη συνολική ποσότητα, ανά χώρα καταγωγής, την οποία αφορούν οι αιτήσεις.
               3.   Τα πιστοποιητικά εισαγωγής εκδίδονται από την 25η ημέρα υποβολής των αιτήσεων και το αργότερο στο τέλος του εν λόγω μήνα.»

               2)

               Το άρθρο 9 τροποποιείται ως εξής:

                           α)

                           Οι παράγραφοι 1 και 2 αντικαθίστανται από το ακόλουθο κείμενο:
                           «1.   Κατά παρέκκλιση από το άρθρο 11 παράγραφος 1 δεύτερο εδάφιο του κανονισμού (ΕΚ) αριθ. 1301/2006, τα κράτη μέλη κοινοποιούν στην Επιτροπή:

                                       α)

                                       το αργότερο έως τις 10 Αυγούστου, τις ποσότητες προϊόντων, συμπεριλαμβανομένων εκείνων με περιεχόμενο «ουδέν», για τις οποίες εκδόθηκαν πιστοποιητικά εισαγωγής κατά τον προηγούμενο μήνα, όσον αφορά τις ποσότητες που αναφέρονται στο άρθρο 1 παράγραφος 3 στοιχείο β) του παρόντος κανονισμού·

                                       β)

                                       το αργότερο έως τις 31 Αυγούστου μετά το τέλος κάθε περιόδου δασμολογικής ποσόστωσης εισαγωγής, τις ποσότητες προϊόντων, συμπεριλαμβανομένων εκείνων με περιεχόμενο «ουδέν», για τις οποίες εκδόθηκαν πιστοποιητικά εισαγωγής κατά την προηγούμενη περίοδο δασμολογικής ποσόστωσης εισαγωγής, όσον αφορά τις ποσότητες που αναφέρονται στο άρθρο 1 παράγραφος 3 στοιχείο α) του παρόντος κανονισμού·

                                       γ)

                                       το αργότερο έως τις 31 Οκτωβρίου μετά το τέλος κάθε περιόδου δασμολογικής ποσόστωσης εισαγωγής, τις ποσότητες προϊόντων, συμπεριλαμβανομένων εκείνων με περιεχόμενο «ουδέν», οι οποίες καλύπτονται από πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει και αντιστοιχούν στη διαφορά μεταξύ των ποσοτήτων που καταγράφηκαν στην πίσω σελίδα των πιστοποιητικών εισαγωγής και των ποσοτήτων για τις οποίες εκδόθηκαν.

                                 2.   Τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006.»

                           β)

                           Στην παράγραφο 3, το δεύτερο εδάφιο αντικαθίσταται από το ακόλουθο κείμενο:
                           «Οι κοινοποιήσεις σχετικά με τις ποσότητες που αναφέρονται στο άρθρο 1 παράγραφος 3 στοιχείο α) του παρόντος κανονισμού πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (14).

               3)

               Τα παραρτήματα IV, V και VI απαλείφονται.

         Άρθρο 5
   Ο κανονισμός (ΕΚ) αριθ. 810/2008 τροποποιείται ως εξής:

               1)

               Στο άρθρο 5, οι παράγραφοι 2 και 3 αντικαθίστανται από το ακόλουθο κείμενο:
               «2.   Το αργότερο τη 10η ημέρα του μήνα υποβολής των αιτήσεων, τα κράτη μέλη κοινοποιούν στην Επιτροπή τη συνολική ποσότητα, ανά χώρα καταγωγής, την οποία αφορούν οι αιτήσεις.
               3.   Τα πιστοποιητικά εισαγωγής εκδίδονται από την 17η ημέρα του μήνα υποβολής των αιτήσεων και το αργότερο την 21η ημέρα του εν λόγω μήνα. Σε κάθε πιστοποιητικό εισαγωγής διευκρινίζεται η σχετική ποσότητα ανά κωδικό ΣΟ ή ομάδα κωδικών ΣΟ.»

               2)

               Το άρθρο 11 τροποποιείται ως εξής:

                           α)

                           Η παράγραφος 2 αντικαθίσταται από το ακόλουθο κείμενο:
                           «2.   Τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006.»

                           β)

                           Στην παράγραφο 3, το δεύτερο εδάφιο αντικαθίσταται από το ακόλουθο κείμενο:
                           «Οι κοινοποιήσεις σχετικά με τις ποσότητες που αναφέρονται στο άρθρο 1 παράγραφος 1 στοιχεία β) και γ) και στο άρθρο 2 στοιχεία α) έως ε) και ζ) του παρόντος κανονισμού υποβάλλονται σύμφωνα με τον κανονισμό (ΕΚ) αριθ. 792/2009 της Επιτροπής (15).

               3)

               Τα παραρτήματα IV, V και VI απαλείφονται.

         Άρθρο 6
   Ο κανονισμός (ΕΚ) αριθ. 610/2009 τροποποιείται ως εξής:

               1)

               Στο άρθρο 10, οι παράγραφοι 2 και 3 αντικαθίστανται από το ακόλουθο κείμενο:
               «2.   Τα κράτη μέλη κοινοποιούν στην Επιτροπή λεπτομερή στοιχεία για τις ποσότητες προϊόντων που τέθηκαν σε ελεύθερη κυκλοφορία σύμφωνα με το άρθρο 4 του κανονισμού (ΕΚ) αριθ. 1301/2006.
               3.   Οι κοινοποιήσεις που αναφέρονται στην παράγραφο 1 πραγματοποιούνται σύμφωνα με τον κανονισμό (ΕΚ) αριθ. 792/2009 της Επιτροπής (16) και χρησιμοποιούνται οι κατηγορίες προϊόντων που περιλαμβάνονται στο παράρτημα V του κανονισμού (ΕΚ) αριθ. 382/2008.

               2)

               Τα παραρτήματα V, VI και VII απαλείφονται.

         Άρθρο 7
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 228 της 1.9.2009, σ. 3.

      (3)  ΕΕ L 341 της 22.12.2001, σ. 29.

      (4)  ΕΕ L 163 της 30.4.2004, σ. 83.

      (5)  ΕΕ L 115 της 29.4.2008, σ. 10.

      (6)  ΕΕ L 202 της 31.7.2008, σ. 28.

      (7)  ΕΕ L 219 της 14.8.2008, σ. 3.

      (8)  ΕΕ L 180 της 11.7.2009, σ. 5.

      (9)  ΕΕ L 228 της 1.9.2009, σ. 3.»

      (10)  ΕΕ L 299 της 16.11.2007, σ. 1.»

      (11)  ΕΕ L 228 της 1.9.2009, σ. 3.»

      (12)  ΕΕ L 238 της 1.9.2006, σ. 13.»

      (13)  ΕΕ L 228 της 1.9.2009, σ. 3.»

      (14)  ΕΕ L 228 της 1.9.2009, σ. 3.»

      (15)  ΕΕ L 228 της 1.9.2009, σ. 3.»

      (16)  ΕΕ L 228 της 1.9.2009, σ. 3.»


title: Εκτελεστικός κανονισμός (EE) αριθ. 1227/2014 της Επιτροπής, της 17ης Νοεμβρίου 2014 , σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου όσον αφορά το ημερολογιακό έτος 2014 και για την κατάργηση του εκτελεστικού κανονισμού (ΕΕ) αριθ. 879/2014 της Επιτροπής

text:
               18.11.2014

               EL

               Επίσημη Εφημερίδα της Ευρωπαϊκής Ένωσης

               L 331/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 1227/2014 ΤΗΣ ΕΠΙΤΡΟΠΉΣ
   της 17ης Νοεμβρίου 2014
   σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου όσον αφορά το ημερολογιακό έτος 2014 και για την κατάργηση του εκτελεστικού κανονισμού (ΕΕ) αριθ. 879/2014 της Επιτροπής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 4,
   Έπειτα από διαβούλευση με την επιτροπή των γεωργικών ταμείων,
   Εκτιμώντας τα ακόλουθα:

               (1)

               Στις 21 Μαρτίου 2014 η Επιτροπή ενέκρινε πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου, όσον αφορά το ημερολογιακό έτος 2014 (2). Το Ευρωπαϊκό Κοινοβούλιο και το Συμβούλιο δεν είχαν καθορίσει το εν λόγω ποσοστό αναπροσαρμογής έως τις 30 Ιουνίου 2014. Επομένως, σύμφωνα με το άρθρο 26 παράγραφος 3 του κανονισμού (ΕΕ) αριθ. 1306/2013, η Επιτροπή καθόρισε το ποσοστό αναπροσαρμογής με τον εκτελεστικό κανονισμό (ΕΕ) αριθ. 879/2014 της Επιτροπής (3).

               (2)

               Οι προβλέψεις για τις άμεσες ενισχύσεις και τις δαπάνες που σχετίζονται με την αγορά, οι οποίες περιλαμβάνονται στη διορθωτική επιστολή αριθ. 1 της Επιτροπής στο σχέδιο προϋπολογισμού 2015, καταδεικνύουν την ανάγκη προσαρμογής του ποσοστού της δημοσιονομικής πειθαρχίας που ελήφθη υπόψη στο σχέδιο προϋπολογισμού του 2015. Η εν λόγω διορθωτική επιστολή συντάχθηκε αφού ελήφθη υπόψη ποσό δημοσιονομικής πειθαρχίας ύψους 433 εκατ. ευρώ για το αποθεματικό για κρίσεις στον γεωργικό τομέα, το οποίο αναφέρεται στο άρθρο 25 του κανονισμού (ΕΕ) αριθ. 1306/2013. Προκειμένου να ληφθούν υπόψη οι νέες αυτές πληροφορίες, η Επιτροπή θα πρέπει να τροποποιήσει το ποσοστό αναπροσαρμογής που καθορίζεται στον εκτελεστικό κανονισμό (ΕΕ) αριθ. 879/2014.

               (3)

               Κατά γενικό κανόνα, οι γεωργοί που υποβάλλουν αίτηση ενίσχυσης για άμεσες ενισχύσεις για ένα ημερολογιακό έτος (N) λαμβάνουν τις ενισχύσεις εντός καθορισμένης προθεσμίας πληρωμής στο πλαίσιο του οικονομικού έτους (N + 1). Ωστόσο, τα κράτη μέλη έχουν τη δυνατότητα να πραγματοποιούν καθυστερημένες πληρωμές στους γεωργούς, εντός ορισμένων ορίων, πέραν αυτής της προθεσμίας πληρωμής και χωρίς κανένα χρονικό όριο. Οι εν λόγω καθυστερημένες πληρωμές είναι δυνατόν να πραγματοποιηθούν σε μεταγενέστερο οικονομικό έτος. Όταν η δημοσιονομική πειθαρχία ισχύει για ορισμένο ημερολογιακό έτος, το ποσοστό αναπροσαρμογής δεν θα πρέπει να εφαρμόζεται στις ενισχύσεις για τις οποίες έχουν υποβληθεί αιτήσεις ενίσχυσης κατά τα ημερολογιακά έτη πέραν εκείνου για το οποίο ισχύει η δημοσιονομική πειθαρχία. Ως εκ τούτου, για να εξασφαλισθεί η ίση μεταχείριση των γεωργών είναι σκόπιμο να προβλεφθεί ότι το ποσοστό αναπροσαρμογής πρέπει να εφαρμοστεί μόνο για τις ενισχύσεις για τις οποίες έχουν υποβληθεί αιτήσεις ενίσχυσης κατά το ημερολογιακό έτος για το οποίο εφαρμόζεται η δημοσιονομική πειθαρχία, ανεξάρτητα από την ημερομηνία καταβολής της ενίσχυσης στους γεωργούς.

               (4)

               Το άρθρο 8 παράγραφος 1 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (4) προβλέπει ότι το ποσοστό αναπροσαρμογής που εφαρμόζεται στις άμεσες ενισχύσεις, το οποίο καθορίζεται σύμφωνα με το άρθρο 26 του κανονισμού (ΕΕ) αριθ. 1306/2013, εφαρμόζεται μόνο στις άμεσες ενισχύσεις ύψους άνω των 2 000 ευρώ, που χορηγούνται στους γεωργούς κατά το αντίστοιχο ημερολογιακό έτος. Επίσης, το άρθρο 8 παράγραφος 2 του κανονισμού (ΕΕ) αριθ. 1307/2013 προβλέπει ότι λόγω της σταδιακής εισαγωγής των αμέσων ενισχύσεων, το ποσοστό προσαρμογής εφαρμόζεται στη Βουλγαρία και στη Ρουμανία μόνο από την 1η Ιανουαρίου 2016 και στην Κροατία από την 1η Ιανουαρίου 2022. Συνεπώς, το ποσοστό αναπροσαρμογής που καθορίζεται από τον παρόντα κανονισμό δεν θα πρέπει να εφαρμοστεί στις ενισχύσεις που χορηγούνται στους γεωργούς των εν λόγω κρατών μελών.

               (5)

               Για να εξασφαλιστεί ότι το τροποποιημένο ποσοστό αναπροσαρμογής εφαρμόζεται από την ημερομηνία κατά την οποία πρόκειται να αρχίσουν οι ενισχύσεις στους γεωργούς, σύμφωνα με τον κανονισμό (ΕΕ) αριθ. 1306/2013, ο παρών κανονισμός θα πρέπει να εφαρμοστεί από την 1η Δεκεμβρίου 2014.

               (6)

               Το τροποποιημένο ποσοστό αναπροσαρμογής θα πρέπει να λαμβάνεται υπόψη για τον υπολογισμό της συνολικής ενίσχυσης που πρόκειται να χορηγηθεί στους γεωργούς για τις αιτήσεις ενίσχυσης που υποβάλλονται για το ημερολογιακό έτος 2014. Επομένως, για λόγους σαφήνειας, θα πρέπει να καταργηθεί ο εκτελεστικός κανονισμός (ΕΕ) αριθ. 879/2014,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για την εφαρμογή της αναπροσαρμογής που προβλέπεται στα άρθρα 25 και 26 του κανονισμού (ΕΕ) αριθ. 1306/2013 και σύμφωνα με το άρθρο 8 παράγραφος 1 του κανονισμού (ΕΕ) αριθ. 1307/2013, μειώνονται κατά 1,302214 % τα ποσά των πληρωμών, κατά την έννοια του άρθρου 2 στοιχείο δ) του κανονισμού (ΕΚ) αριθ. 73/2009 του Συμβουλίου (5), ύψους άνω των 2 000 ευρώ, τα οποία χορηγούνται στους γεωργούς για τις αιτήσεις ενίσχυσης που υποβάλλονται όσον αφορά το ημερολογιακό έτος 2014.
   2.   Η μείωση που προβλέπεται στην παράγραφο 1 δεν ισχύει για τη Βουλγαρία, την Κροατία και τη Ρουμανία.
   Άρθρο 2
   Ο εκτελεστικός κανονισμός (ΕΕ) αριθ. 879/2014 καταργείται.
   Άρθρο 3
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, , 17 Νοεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  COM(2014)175.

      (3)  Εκτελεστικός κανονισμός (ΕΕ) αριθ. 879/2014 της Επιτροπής, της 12ης Αυγούστου 2014, σχετικά με τον καθορισμό του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΚ) αριθ. 73/2009 του Συμβουλίου στο πλαίσιο του ημερολογιακού έτους 2014 (ΕΕ L 240 της 13.8.2014, σ. 20).

      (4)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (5)  Κανονισμός (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (ΕΕ L 30 της 31.1.2009, σ. 16).


title: Εκτελεστικός κανονισμός (ΕΕ) αριθ. 300/2013 της Επιτροπής, της 27ης Μαρτίου 2013 , για την τροποποίηση του κανονισμού (ΕΕ) αριθ. 605/2010 σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση  Κείμενο που παρουσιάζει ενδιαφέρον για τον ΕΟΧ

text:
               28.3.2013

               EL

               Επίσημη Εφημερίδα της Ευρωπαϊκής Ένωσης

               L 90/71

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 300/2013 ΤΗΣ ΕΠΙΤΡΟΠΉΣ
   της 27ης Μαρτίου 2013
   για την τροποποίηση του κανονισμού (ΕΕ) αριθ. 605/2010 σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και είσοδο προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο και παράγραφος 4 και το άρθρο 9 παράγραφος 4,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 11 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 605/2010 της Επιτροπής (3) ορίζει τους όρους για τη δημόσια υγεία και την υγεία των ζώων καθώς και τις απαιτήσεις πιστοποίησης για την είσοδο στην Ευρωπαϊκή Ένωση αποστολών νωπού γάλακτος και γαλακτοκομικών προϊόντων καθώς και τον κατάλογο τρίτων χωρών από τις οποίες επιτρέπεται η εισαγωγή στην Ένωση των εν λόγω αποστολών.

               (2)

               Το παράρτημα I του κανονισμού (ΕΕ) αριθ. 605/2010 ορίζει τον κατάλογο τρίτων χωρών ή τμημάτων των τρίτων χωρών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος και γαλακτοκομικών προϊόντων και αναφέρει τον τύπο θερμικής επεξεργασίας που απαιτείται για τα προϊόντα αυτά. Το άρθρο 4 του κανονισμού (ΕΕ) αριθ. 605/2010 ορίζει ότι τα κράτη μέλη επιτρέπουν την εισαγωγή αποστολών γαλακτοκομικών προϊόντων με βάση το νωπό γάλα αγελάδων, προβατίνων, αιγών ή βουβαλίδων από τρίτες χώρες ή τμήματα αυτών όπου υπάρχει κίνδυνος αφθώδους πυρετού και απαριθμούνται στη στήλη Γ του παραρτήματος I του εν λόγω κανονισμού, υπό τον όρο ότι αυτά τα γαλακτοκομικά προϊόντα έχουν υποβληθεί σε θερμική επεξεργασία ή έχουν παραχθεί από νωπό γάλα που έχει υποβληθεί σε θερμική επεξεργασία, όπως αναφέρεται στο εν λόγω άρθρο.

               (3)

               Ο κίνδυνος από τις εισαγωγές στην Ένωση γαλακτοκομικών προϊόντων που παράγονται από νωπό γάλα καμήλας του είδους Camelus dromedarius (καμήλα δρομάδα), τα οποία προέρχονται από τρίτες χώρες ή τμήματα των χωρών αυτών όπου υπάρχει κίνδυνος αφθώδους πυρετού και απαριθμούνται στη στήλη Γ του παραρτήματος I του κανονισμού (ΕΕ) αριθ. 605/2010, δεν είναι μεγαλύτερος από τον κίνδυνο από τις εισαγωγές γαλακτοκομικών προϊόντων που παράγονται από νωπό γάλα αγελάδων, προβατίνων, αιγών ή βουβαλίδων, υπό την προϋπόθεση ότι τα εν λόγω γαλακτοκομικά προϊόντα έχουν υποβληθεί στις θερμικές επεξεργασίες που αναφέρονται στο άρθρο 4 του εν λόγω κανονισμού ή έχουν παραχθεί από νωπό γάλα το οποίο έχει υποβληθεί στις εν λόγω θερμικές επεξεργασίες. Συνεπώς, το εν λόγω άρθρο θα πρέπει να τροποποιηθεί ώστε να καλύπτει τα γαλακτοκομικά προϊόντα που παράγονται από νωπό γάλα του προανεφερθέντος είδους.

               (4)

               Επιπλέον, το Εμιράτο του Ντουμπάι των Ενωμένων Αραβικών Εμιράτων, το οποίο αποτελεί τρίτη χώρα που δεν περιλαμβάνεται στον κατάλογο του Παγκόσμιου Οργανισμού για την Υγεία των Ζώων ως απαλλαγμένη από τον αφθώδη πυρετό, έχει εκδηλώσει το ενδιαφέρον του για την εξαγωγή στην Ένωση των γαλακτοκομικών προϊόντων που παράγονται από νωπό γάλα που προέρχεται από καμήλες δρομάδες μετά από φυσική ή χημική επεξεργασία σύμφωνα με το άρθρο 4 του κανονισμού (ΕΕ) αριθ. 605/2010. Η εν λόγω χώρα υπέβαλε στοιχεία σύμφωνα με τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (4).

               (5)

               Η υπηρεσία επιθεώρησης της Επιτροπής διενέργησε έλεγχο με ικανοποιητικά αποτελέσματα όσον αφορά τους ελέγχους για την υγεία των ζώων και τη δημόσια υγεία σχετικά με την παραγωγή γάλακτος που προέρχεται από καμήλες δρομάδες στο Εμιράτο του Ντουμπάι. Επιπλέον, το Εμιράτο του Ντουμπάι έδωσε την κατάλληλη συνέχεια στις συστάσεις που διατύπωσε η υπηρεσία επιθεώρησης της Επιτροπής.

               (6)

               Από τα στοιχεία αυτά μπορεί να συναχθεί ότι το Εμιράτο του Ντουμπάι δύναται να παράσχει τις αναγκαίες εγγυήσεις ότι τα γαλακτοκομικά προϊόντα που παράγονται σε αυτό από νωπό γάλα καμήλας δρομάδας είναι σύμφωνα με τις ισχύουσες απαιτήσεις για την υγεία των ζώων και τη δημόσια υγεία όσον αφορά τις εισαγωγές στην Ένωση των γαλακτοκομικών προϊόντων από τρίτες χώρες ή τμήματα αυτών όπου υπάρχει κίνδυνος αφθώδους πυρετού και απαριθμούνται στη στήλη Γ του παραρτήματος I του κανονισμού (ΕΕ) αριθ. 605/2010.

               (7)

               Προκειμένου να επιτραπούν οι εισαγωγές στην Ένωση των γαλακτοκομικών προϊόντων που παράγονται από γάλα καμήλας δρομάδας από ορισμένα τμήματα του εδάφους των Ενωμένων Αραβικών Εμιράτων, το Εμιράτο του Ντουμπάι θα πρέπει να προστεθεί στον κατάλογο των τρίτων χωρών ή των τμημάτων αυτών που αναφέρονται στο παράρτημα I του κανονισμού (ΕΕ) αριθ. 605/2010, με την ένδειξη ότι η άδεια που προβλέπεται στη στήλη Γ του εν λόγω καταλόγου ισχύει μόνο για τα γαλακτοκομικά προϊόντα που παράγονται από γάλα του προαναφερθέντος είδους.

               (8)

               Το υπόδειγμα υγειονομικού πιστοποιητικού «Milk-HTC» στο μέρος 2 του παραρτήματος II του κανονισμού (ΕΕ) αριθ. 605/2010 θα πρέπει να τροποποιηθεί ώστε να περιλαμβάνει αναφορά στα γαλακτοκομικά προϊόντα που παράγονται από γάλα καμήλας δρομάδας.

               (9)

               Ορισμένα γαλακτοκομικά προϊόντα που καλύπτονται από τον κανονισμό (ΕΕ) αριθ. 605/2010 δεν εμπίπτουν στους κωδικούς των εμπορευμάτων (κωδικοί ΕΣ) που υπάρχουν στα υποδείγματα υγειονομικών πιστοποιητικών για γαλακτοκομικά προϊόντα. Προκειμένου να καταστεί δυνατή η ακριβέστερη ταυτοποίηση των εν λόγω εμπορευμάτων στα υποδείγματα υγειονομικών πιστοποιητικών, είναι αναγκαίο οι κωδικοί ΕΣ 15.17 (μαργαρίνη) και 28.35 (φωσφορικά) που λείπουν να προστεθούν στα αντίστοιχα υποδείγματα υγειονομικών πιστοποιητικών «Milk-HTB», «Milk-HTC» και «Milk-T/S» στο παράρτημα II του εν λόγω κανονισμού.

               (10)

               Επομένως, ο κανονισμός (ΕΕ) αριθ. 605/2010 πρέπει να τροποποιηθεί αναλόγως.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 605/2010 τροποποιείται ως εξής:

               1)

               Στο άρθρο 4 παράγραφος 1, η εισαγωγική πρόταση αντικαθίσταται από το ακόλουθο κείμενο:
               «Τα κράτη μέλη επιτρέπουν την εισαγωγή αποστολών γαλακτοκομικών προϊόντων από νωπό γάλα αγελάδων, προβατίνων, αιγών ή βουβαλίδων ή, όταν έχουν εγκριθεί ειδικά στο παράρτημα I, από καμήλες του είδους Camelus dromedarius από τρίτες χώρες ή τμήματα αυτών όπου υπάρχει κίνδυνος αφθώδους πυρετού και απαριθμούνται στη στήλη Γ του παραρτήματος I, υπό την προϋπόθεση ότι αυτά τα γαλακτοκομικά προϊόντα έχουν υποβληθεί σε θερμική επεξεργασία ή έχουν παραχθεί από νωπό γάλα το οποίο έχει υποβληθεί σε θερμική επεξεργασία η οποία περιλαμβάνει:».

               2)

               Τα παραρτήματα I και II τροποποιούνται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Απριλίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 18 της 23.1.2003, σ. 11.

      (2)  ΕΕ L 139 της 30.4.2004, σ. 206.

      (3)  ΕΕ L 175 της 10.7.2010, σ. 1.

      (4)  ΕΕ L 165 της 30.4.2004, σ. 1.

      ΠΑΡΑΡΤΗΜΑ
      Τα παραρτήματα του κανονισμού (ΕΕ) αριθ. 605/2010 τροποποιούνται ως εξής:

                  1.

                  Το παράρτημα I τροποποιείται ως εξής:

                              α)

                              Προστίθεται η ακόλουθη εγγραφή μετά την εγγραφή για την Ανδόρα στον πίνακα που περιλαμβάνεται στο παράρτημα:

                                          «AE

                                          Εμιράτο του Ντουμπάι των Ενωμένων Αραβικών Εμιράτων (1)

                                          0

                                          0

                                          + (2)»

                              β)

                              Προστίθενται οι ακόλουθες υποσημειώσεις στον πίνακα που περιλαμβάνεται στο εν λόγω παράρτημα:

                                          «(1)

                                          μόνο τα γαλακτοκομικά προϊόντα που παράγονται από γάλα καμήλας του είδους Camelus dromedarius·

                                          (2)

                                          επιτρέπονται γαλακτοκομικά προϊόντα που παράγονται από γάλα καμήλας του είδους Camelus dromedarius.».

                  2.

                  Το μέρος 2 του παραρτήματος II τροποποιείται ως εξής:

                              α)

                              στο υπόδειγμα «Milk-HTB», στις σημειώσεις, στο μέρος I, το πλαίσιο Ι.19 αντικαθίσταται από το ακόλουθο κείμενο:

                                          «—

                                          Πλαίσιο I.19: Χρησιμοποιείται ο κατάλληλος κωδικός του Εναρμονισμένου Συστήματος (ΕΣ) στις ακόλουθες κατηγορίες: 04.01· 04.02· 04.03· 04.04· 04.05· 04.06· 15.17· 17.02· 21.05· 22.02· 28.35· 35.01· 35.02 ή 35.04.».

                              β)

                              το υπόδειγμα «Milk-HTC» αντικαθίσταται από το ακόλουθο κείμενο:
                              «
                                    Υπόδειγμα “Milk-HTC”

                                 Υγειονομικό πιστοποιητικό για γαλακτοκομικά προϊόντα για ανθρώπινη κατανάλωση καταγωγής τρίτων χωρών ή τμημάτων αυτών που έχουν εγκριθεί και παρατίθενται στη στήλη Γ του παραρτήματος I του κανονισμού (ΕΕ) αριθ. 605/2010, τα οποία προορίζονται για εισαγωγή στην Ευρωπαϊκή Ένωση

                              γ)

                              στο υπόδειγμα «Milk-HTB», στις σημειώσεις, στο μέρος I, το πλαίσιο Ι.19 αντικαθίσταται από το ακόλουθο κείμενο:

                                          «—

                                          Πλαίσιο I.19: Χρησιμοποιείται ο κατάλληλος κωδικός του Εναρμονισμένου Συστήματος (ΕΣ) στις ακόλουθες κατηγορίες: 04.01· 04.02· 04.03· 04.04· 04.05· 04.06· 15.17· 17.02· 19.01· 21.05· 21.06· 22.02· 28.35· 35.01· 35.02 ή 35.04.».


title: Εκτελεστικός κανονισμός (ΕΕ) αριθ. 1070/2012 της Επιτροπής, της 14ης Νοεμβρίου 2012 , για την τροποποίηση του κανονισμού (ΕΚ) αριθ. 2535/2001 όσον αφορά τις προτιμησιακές εισαγωγές εκτός ποσόστωσης γάλακτος και γαλακτοκομικών προϊόντων και την ποσόστωση για εισαγωγές γαλακτοκομικών προϊόντων καταγωγής Δημοκρατίας της Μολδαβίας

text:
               15.11.2012

               EL

               Επίσημη Εφημερίδα της Ευρωπαϊκής Ένωσης

               L 318/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1070/2012 ΤΗΣ ΕΠΙΤΡΟΠΉΣ
   της 14ης Νοεμβρίου 2012
   για την τροποποίηση του κανονισμού (ΕΚ) αριθ. 2535/2001 όσον αφορά τις προτιμησιακές εισαγωγές εκτός ποσόστωσης γάλακτος και γαλακτοκομικών προϊόντων και την ποσόστωση για εισαγωγές γαλακτοκομικών προϊόντων καταγωγής Δημοκρατίας της Μολδαβίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148 στοιχείο γ), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο τίτλος 2 κεφάλαιο I του κανονισμού (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (2), εφαρμόζεται στην ποσόστωση εισαγωγής αριθ. 09.4210 που προβλέπεται στον κανονισμό (ΕΚ) αριθ. 55/2008 (3) και έχει χορηγηθεί στη Δημοκρατία της Μολδαβίας έως το 2012. Ο κανονισμός (ΕΕ) αριθ. 581/2011 του Ευρωπαϊκού Κοινοβουλίου και του Συμβουλίου (4) παρέτεινε την εφαρμογή του κανονισμού (ΕΚ) αριθ. 55/2008 έως το τέλος του 2015. Ενδείκνυται, επομένως, ο κανονισμός (ΕΚ) αριθ. 2535/2001 να λαμβάνει υπόψη την παράταση της διάρκειας της ποσόστωσης αριθ. 09.4210.

               (2)

               Ο τίτλος 2 κεφάλαιο ΙΙ του κανονισμού (ΕΚ) αριθ. 2535/2001 προβλέπει κανόνες για τις προτιμησιακές εισαγωγές που δεν υπόκεινται σε ποσοστώσεις στο πλαίσιο ειδικών συμφωνιών και πράξεων. Είναι σκόπιμο, για τη χρηστή διαχείριση των εισαγωγών, οι κανόνες αυτοί να εφαρμόζονται επίσης σε όλες τις άλλες προτιμησιακές εισαγωγές εκτός ποσοστώσεων οι οποίες καλύπτονται από το άρθρο 2 του εν λόγω κανονισμού. Επιπλέον, κρίνεται σκόπιμο, για λόγους σαφήνειας και διαφάνειας, οι κανόνες αυτοί να περιλαμβάνουν την υποχρέωση αναφοράς του προτιμησιακού εισαγωγικού δασμού στη θέση 24 των αιτήσεων πιστοποιητικών και των πιστοποιητικών.

               (3)

               Ως εκ τούτου, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2535/2001 τροποποιείται ως εξής:

               (1)

               Ο τίτλος 2 κεφάλαιο II αντικαθίσταται από το ακόλουθο κείμενο:
               «ΚΕΦΑΛΑΙΟ II

                  Εισαγωγές εκτός ποσοστώσεων βάσει μόνο του πιστοποιητικού εισαγωγής

               Άρθρο 20
               1.   Το παρόν κεφάλαιο εφαρμόζεται:

                           α)

                           στις προτιμησιακές εισαγωγές εκτός ποσοστώσεων που αναφέρονται:

                                       i)

                                       στο παράρτημα Ι του πρωτοκόλλου αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας·

                                       ii)

                                       στη συμφωνία με τη Νότιο Αφρική, παράρτημα IV·

                                       iii)

                                       στο παράρτημα 2 της συμφωνίας μεταξύ της Ευρωπαϊκής Κοινότητας και της Ελβετίας σχετικά με τις συναλλαγές γεωργικών προϊόντων·

                           β)

                           σε όλες τις άλλες προτιμησιακές εισαγωγές, εκτός ποσοστώσεων, των προϊόντων που αναφέρονται στο παράρτημα ΙΙ μέρος Ι σημείο Ι του κανονισμού (ΕΚ) αριθ. 376/2008.

                     2.   Για τις εισαγωγές που αναφέρονται στην παράγραφο 1 στοιχείο α), τα σχετικά προϊόντα και οι εφαρμοστέοι δασμολογικοί συντελεστές παρατίθενται στο παράρτημα ΙΙ του παρόντος κανονισμού.
               Άρθρο 21
               1.   Η αίτηση πιστοποιητικού και το πιστοποιητικό περιλαμβάνουν:

                           α)

                           στη θέση 8, τη χώρα καταγωγής·

                           β)

                           στη θέση 20, μία από τις ενδείξεις που παρατίθενται στο παράρτημα XVI.

                     2.   Τα πιστοποιητικά αναφέρουν στη θέση 24 τον εφαρμοστέο μειωμένο δασμολογικό συντελεστή.
               3.   Το πιστοποιητικό καθιστά υποχρεωτική την εισαγωγή από τη χώρα που αναγράφεται στη θέση 8.
               Άρθρο 22
               Η εφαρμογή του μειωμένου δασμολογικού συντελεστή υπόκειται στην υποβολή πιστοποιητικού εισαγωγής και στην αποδοχή της διασάφησης για τη θέση σε ελεύθερη κυκλοφορία, η οποία συνοδεύεται από την απόδειξη καταγωγής.»

               (2)

               Στο παράρτημα Ι, το μέρος Ι αντικαθίσταται από το κείμενο που παρατίθεται στο παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 341 της 22.12.2001, σ. 29.

      (3)  ΕΕ L 20 της 24.1.2008, σ. 1.

      (4)  ΕΕ L 165 της 24.6.2011, σ. 5.

      ΠΑΡΑΡΤΗΜΑ

         «Ι.Ι

         ΔΑΣΜΟΛΟΓΙΚΗ ΠΟΣΟΣΤΩΣΗ ΣΤΟ ΠΛΑΙΣΙΟ ΤΟΥ ΠΑΡΑΡΤΗΜΑΤΟΣ Ι ΤΟΥ ΚΑΝΟΝΙΣΜΟΥ (ΕΚ) αριθ. 55/2008

                     Αριθμός ποσόστωσης

                     Κωδικός ΣΟ

                     Περιγραφή (1)

                     Χώρα καταγωγής

                     Έτος εισαγωγής

                     Ετήσια ποσόστωση από την 1η Ιανουαρίου έως τις 31 Δεκεμβρίου
                     (σε τόνους)
                     (σε βάρος προϊόντος)

                     Εισαγωγικός δασμός
                     (σε ευρώ ανά 100 χιλιόγραμμα καθαρού βάρους)

                     Ανά έτος

                     Εξαμηνιαία

                     09.4210

                     0401 έως 0406

                     Δημοκρατία της Μολδαβίας

                     0

                     Γαλακτοκομικά προϊόντα

                     Από την 1η Ιουλίου 2008 έως τις 31 Δεκεμβρίου 2008

                     1 000

                     2009

                     1 000

                     500

                     2010 έως 2015

                     1 500

                     750

         (1)  Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο της περιγραφής εμπορευμάτων θεωρείται ότι έχει μόνο ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή, τα οποία εξετάζονται από κοινού.»


title: Εκτελεστικός κανονισμός (ΕΕ) αριθ. 1335/2014 της Επιτροπής, της 16ης Δεκεμβρίου 2014 , σχετικά με την τροποποίηση του κανονισμού (ΕΚ) αριθ. 2535/2001 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων

text:
               17.12.2014

               EL

               Επίσημη Εφημερίδα της Ευρωπαϊκής Ένωσης

               L 360/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1335/2014 ΤΗΣ ΕΠΙΤΡΟΠΉΣ
   της 16ης Δεκεμβρίου 2014
   σχετικά με την τροποποίηση του κανονισμού (ΕΚ) αριθ. 2535/2001 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1101/2014 της Επιτροπής (2) προβλέπει τροποποιήσεις των κωδικών ΣΟ των γαλακτοκομικών προϊόντων του κεφαλαίου 4 με ισχύ από την 1η Ιανουαρίου 2015.

               (2)

               Ο κανονισμός (ΕΚ) αριθ. 2535/2001 της Επιτροπής (3) θεσπίζει λεπτομερείς κανόνες όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων. Προκειμένου να ληφθούν υπόψη οι τροποποιήσεις στους κωδικούς ΣΟ των γαλακτοκομικών προϊόντων, είναι αναγκαίο να επικαιροποιηθούν τα παραρτήματα I, II και VIIα του εν λόγω κανονισμού.

               (3)

               Το άρθρο 4 παράγραφος 2 του κανονισμού (ΕΚ) αριθ. 2535/2001 αναφέρεται στους κωδικούς ΣΟ που απαλείφονται με ισχύ από την 1η Ιανουαρίου 2015. Επιπλέον, το παράρτημα 3, σχετικά με τις παραχωρήσεις για τα τυριά, της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (4), που εγκρίθηκε με την απόφαση 2002/309/ΕΚ, Ευρατόμ του Συμβουλίου και της Επιτροπής (5), προβλέπει την πλήρη ελευθέρωση των διμερών συναλλαγών στον τομέα των τυριών από το 2007. Η διάταξη αυτή καθίσταται επομένως άνευ αντικειμένου και θα πρέπει να απαλειφθεί.

               (4)

               Το άρθρο 19α παράγραφος 1 στοιχείο γ) και το άρθρο 4 στοιχείο γ) σχετικά με το μέρος 3 του παραρτήματος VIΙα του κανονισμού (ΕΚ) αριθ. 2535/2001 και το άρθρο 20 παράγραφος 1 στοιχείο α) σημείο ii) σχετικά με το μέρος Γ του παραρτήματος II του εν λόγω κανονισμού αφορούν αντιστοίχως δασμολογικές ποσοστώσεις για τα τυριά και προτιμησιακά καθεστώτα εισαγωγών κατ' εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου (6), που εγκρίθηκε με την απόφαση 2004/441/ΕΚ του Συμβουλίου (7). Οι διατάξεις αυτές αναφέρονται σε κωδικούς ΣΟ που απαλείφονται με ισχύ από την 1η Ιανουαρίου 2015. Δεδομένου ότι η αντίστοιχη περίοδος ποσόστωσης και η αντίστοιχη περίοδος κατάργησης των εισαγωγικών δασμών έχουν εκπνεύσει, είναι σκόπιμο να απαλειφθούν οι εν λόγω διατάξεις.

               (5)

               Ως εκ τούτου, ο κανονισμός (ΕΚ) αριθ. 2535/2001 θα πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2535/2001 τροποποιείται ως εξής:

               1)

               Στο άρθρο 4, η παράγραφος 2 απαλείφεται.

               2)

               Στο άρθρο 19α, η παράγραφος 1 στοιχείο γ) και η παράγραφος 4 στοιχείο γ) απαλείφονται.

               3)

               Στο άρθρο 20, η παράγραφος 1 στοιχείο α) σημείο ii) απαλείφεται.

               4)

               Το παράρτημα I τροποποιείται σύμφωνα με το παράρτημα I του παρόντος κανονισμού.

               5)

               Το παράρτημα II τροποποιείται ως εξής:

                           α)

                           το μέρος Β αντικαθίσταται από το κείμενο του παραρτήματος II του παρόντος κανονισμού·

                           β)

                           το μέρος Γ απαλείφεται.

               6)

               Το παράρτημα VIIα τροποποιείται ως εξής:

                           α)

                           το μέρος 3 απαλείφεται·

                           β)

                           το μέρος 4 αντικαθίσταται από το κείμενο του παραρτήματος III του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2014.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) αριθ. 1101/2014 της Επιτροπής, της 16ης Οκτωβρίου 2014, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 312 της 31.10.2014, σ. 1).

      (3)  Κανονισμός (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (ΕΕ L 341 της 22.12.2001, σ. 29).

      (4)  ΕΕ L 114 της 30.4.2002, σ. 132.

      (5)  Απόφαση 2002/309/ΕΚ, Ευρατόμ του Συμβουλίου και της Επιτροπής, σχετικά με τη συμφωνία επιστημονικής και τεχνολογικής συνεργασίας, της 4ης Απριλίου 2002, για τη σύναψη επτά συμφωνιών με την Ελβετική Συνομοσπονδία (ΕΕ L 114 της 30.4.2002, σ. 1).

      (6)  ΕΕ L 311 της 4.12.1999, σ. 3.

      (7)  Απόφαση 2004/441/ΕΚ του Συμβουλίου, της 26ης Απριλίου 2004, σχετικά με τη σύναψη της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νότιας Αφρικής, αφετέρου (ΕΕ L 127 της 29.4.2004, σ. 109).

      ΠΑΡΑΡΤΗΜΑ I
      Το παράρτημα I του κανονισμού (ΕΚ) αριθ. 2535/2001 τροποποιείται ως εξής:

                  1.

                  Το μέρος I.A αντικαθίσταται από το ακόλουθο:

                     «I.A

                  ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΜΗ ΠΡΟΣΔΙΟΡΙΖΟΜΕΝΕΣ ΑΝΑ ΧΩΡΑ ΚΑΤΑΓΩΓΗΣ

                              Αριθμός ποσόστωσης

                              Κωδικός ΣΟ

                              Περιγραφή (2)

                              Εισαγωγικός δασμός
                              (σε ευρώ ανά 100 kg καθαρού βάρους)

                              Χώρα καταγωγής

                              Ετήσια ποσόστωση
                              (σε τόνους)

                              Εξαμηνιαία ποσόστωση
                              (σε τόνους)

                              09.4590

                              0402 10 19

                              Αποκορυφωμένο γάλα σε σκόνη

                              47,50

                              Όλες οι τρίτες χώρες

                              68 537

                              34 268,5

                              09.4599

                              0405 10 11
                              0405 10 19
                              0405 10 30
                              0405 10 50
                              0405 10 90
                              0405 90 10 (1)

                              0405 90 90 (1)

                              Βούτυρα και άλλες λιπαρές ουσίες προερχόμενες από το γάλα

                              94,80

                              Όλες οι τρίτες χώρες

                              11 360

                              5 680

                              σε ισοδύναμο βουτύρου (1)

                              09.4591

                              ex 0406 10 30
                              ex 0406 10 50
                              ex 0406 10 80

                              Τυρί για πίτσα, κατεψυγμένο, κομμένο σε τεμάχια βάρους όχι μεγαλύτερου του ενός γραμμαρίου, σε περιέκτες καθαρού περιεχομένου 5 kg και άνω, περιεκτικότητας σε νερό τουλάχιστον 52 % κατά βάρος και περιεκτικότητας σε λιπαρές ουσίες κατά βάρος ξηράς ύλης 38 % ή περισσότερο

                              13,00

                              Όλες οι τρίτες χώρες

                              5 360

                              2 680

                              09.4592

                              ex 0406 30 10

                              Emmental τηγμένο

                              71,90

                              Όλες οι τρίτες χώρες

                              18 438

                              9 219

                              0406 90 13

                              Emmental

                              85,80

                              09.4593

                              ex 0406 30 10

                              Gruyère τηγμένο

                              71,90

                              Όλες οι τρίτες χώρες

                              5 413

                              2 706,5

                              0406 90 15

                              Gruyère, Sbrinz

                              85,80

                              09.4594

                              0406 90 01 (3)

                              Τυριά για μεταποίηση

                              83,50

                              Όλες οι τρίτες χώρες

                              20 007

                              10 003,5

                              09.4595

                              0406 90 21

                              Cheddar

                              21,00

                              Όλες οι τρίτες χώρες

                              15 005

                              7 502,5

                              09.4596

                              ex 0406 10 30
                              ex 0406 10 50
                              ex 0406 10 80

                              Τυριά νωπά (που δεν έχουν υποστεί ωρίμαση), στα οποία περιλαμβάνεται και το τυρί από ορό γάλακτος και το πηγμένο γάλα για τυρί, εκτός από το τυρί για πίτσα της ποσόστωσης αριθ. 09.4591

                              92,60
                              92,60
                              106,40

                              Όλες οι τρίτες χώρες

                              19 525

                              9 762,5

                              0406 20 00

                              Τυριά τριμμένα ή σε σκόνη

                              94,10

                              0406 30 31

                              Άλλα τυριά τηγμένα,
                              άλλα από τα τριμμένα ή σε σκόνη

                              69,00

                              0406 30 39

                              71,90

                              0406 30 90

                              102,90

                              0406 40 10
                              0406 40 50
                              0406 40 90

                              Τυριά που έχουν στη μάζα τους πράσινα στίγματα και άλλα τυριά με στίγματα για την παρασκευή των οποίων έχει χρησιμοποιηθεί Penicillium roqueforti

                              70,40

                              0406 90 17

                              Bergkäse και Apenzell

                              85,80

                              0406 90 18

                              Fromage Fribourgeois, Vacherin Mont d'Or και Tête de Moine

                              75,50

                              0406 90 23

                              Edam

                              75,50

                              0406 90 25

                              Tilsit

                              75,50

                              0406 90 29

                              Kashkaval

                              75,50

                              0406 90 32

                              Φέτα

                              75,50

                              0406 90 35

                              Κεφαλοτύρι

                              75,50

                              0406 90 37

                              Finlandia

                              75,50

                              0406 90 39

                              Jarlsberg

                              75,50

                              0406 90 50

                              Τυριά πρόβεια ή βουβαλίσια, σε δοχεία που περιέχουν άρμη ή σε ασκούς από δέρμα προβάτου ή κατσίκας

                              75,50

                              ex 0406 90 63

                              Pecorino

                              94,10

                              0406 90 69

                              Άλλα

                              94,10

                              0406 90 73

                              Provolone

                              75,50

                              0406 90 74

                              Maasdam

                              75,50

                              ex 0406 90 75

                              Caciocavallo

                              75,50

                              ex 0406 90 76

                              Danbo, Fontal, Fynbo, Havarti, Maribo, Samsø

                              75,50

                              0406 90 78

                              Gouda

                              75,50

                              ex 0406 90 79

                              Esrom, Italico, Kernhem, Saint-Paulin

                              75,50

                              ex 0406 90 81

                              Cheshire, Wensleydale, Lancashire, Double Gloucester, Blarney, Colby, Monterey

                              75,50

                              0406 90 82

                              Camembert

                              75,50

                              0406 90 84

                              Brie

                              75,50

                              0406 90 86

                              Άλλα τυριά περιεκτικότητας κατά βάρος σε λιπαρές ουσίες που δεν υπερβαίνει το 40 % και περιεκτικότητας κατά βάρος σε νερό στη μη λιπαρή ύλη που υπερβαίνει το 47 % αλλά δεν υπερβαίνει το 52 %

                              75,50

                              0406 90 89

                              Άλλα τυριά περιεκτικότητας κατά βάρος σε λιπαρές ουσίες που δεν υπερβαίνει το 40 % και περιεκτικότητας κατά βάρος σε νερό στη μη λιπαρή ύλη που υπερβαίνει το 52 % αλλά δεν υπερβαίνει το 62 %

                              75,50

                              0406 90 92

                              Άλλα τυριά περιεκτικότητας κατά βάρος σε λιπαρές ουσίες που δεν υπερβαίνει το 40 % και περιεκτικότητας κατά βάρος σε νερό στη μη λιπαρή ύλη που υπερβαίνει το 62 % αλλά δεν υπερβαίνει το 72 %

                              75,50

                              0406 90 93

                              Άλλα τυριά περιεκτικότητας κατά βάρος σε λιπαρές ουσίες που δεν υπερβαίνει το 40 % και περιεκτικότητας κατά βάρος σε νερό στη μη λιπαρή ύλη που υπερβαίνει το 72 %

                              92,60

                              0406 90 99

                              Άλλα τυριά περιεκτικότητας κατά βάρος σε λιπαρές ουσίες που υπερβαίνει το 40 %

                              106,40

                  2.

                  Το μέρος I.I αντικαθίσταται από το ακόλουθο:

                     «I.I

                     Δασμολογικές ποσοστώσεις σύμφωνα με το παράρτημα II της συμφωνίας με την Ισλανδία, η οποία εγκρίθηκε με την απόφαση 2007/138/ΕΚ

                     Ετήσια ποσόστωση από την 1η Ιουλίου έως τις 30 Ιουνίου

                  (Ποσότητα σε τόνους)

                              Αριθμός ποσόστωσης

                              Κωδικός ΣΟ

                              Περιγραφή (4)

                              Εφαρμοστέος δασμός

                              Ετήσια ποσότητα

                              Εξαμηνιαία ποσότητα από 1.1.2008

                              09.4205

                              0405 10 11
                              0405 10 19

                              Φυσικό βούτυρο

                              Απαλλαγή

                              350

                              175

                              09.4206

                              ex 0406 10 50 (5)

                              “Skyr”

                              Απαλλαγή

                              380

                              190

                        .

         (1)  1 kg προϊόντος = 1,22 kg βουτύρου

         (2)  Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει των κωδικών ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή, τα οποία εξετάζονται από κοινού.

         (3)  Τα αναφερόμενα τυριά θεωρούνται μεταποιημένα όταν έχουν μεταποιηθεί σε προϊόντα που υπάγονται στη διάκριση 0406 30 της συνδυασμένης ονοματολογίας. Εφαρμόζονται οι διατάξεις των άρθρων 291 έως 300 του κανονισμού (ΕΟΚ) αριθ. 2454/93.»

         (4)  Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει των κωδικών ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή, τα οποία εξετάζονται από κοινού.

         (5)  Με την επιφύλαξη τροποποίησης του κωδικού ΣΟ, εν αναμονή της επιβεβαίωσης της ταξινόμησης του προϊόντος.»

      ΠΑΡΑΡΤΗΜΑ II

            «IΙ.Β

         ΠΡΟΤΙΜΗΣΙΑΚΑ ΚΑΘΕΣΤΩΤΑ ΕΙΣΑΓΩΓΩΝ — ΤΟΥΡΚΙΑ

                     Αύξων αριθμός

                     Κωδικός ΣΟ

                     Περιγραφή (1)

                     Χώρα καταγωγής

                     Εισαγωγικός δασμός
                     (σε ευρώ ανά 100 kg καθαρού βάρους χωρίς άλλη ένδειξη)

                     1

                     0406 90 29

                     Kashkaval

                     Τουρκία

                     67,19

                     2

                     0406 90 50

                     Τυριά πρόβεια ή βουβαλίσια, σε δοχεία που περιέχουν άρμη ή σε ασκούς από δέρμα προβάτου ή κατσίκας

                     Τουρκία

                     67,19

                     3

                     ex 0406 90 86
                     ex 0406 90 89
                     ex 0406 90 92

                     Tulum peyniri, το οποίο παρασκευάζεται από πρόβειο ή βουβαλίσιο γάλα, σε ατομικές πλαστικές ή άλλου είδους συσκευασίες κάτω των 10 kg

                     Τουρκία

                     67,19

         (1)  Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει των κωδικών ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή, τα οποία εξετάζονται από κοινού.»

      ΠΑΡΑΡΤΗΜΑ III

            «4.

         ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΣΤΟ ΠΛΑΙΣΙΟ ΤΟΥ ΠΡΩΤΟΚΟΛΛΟΥ αριθ. 1 ΤΗΣ ΑΠΟΦΑΣΗΣ αριθ. 1/98 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΤΟΥΡΚΙΑΣ

                     Αριθμός ποσόστωσης

                     Κωδικός ΣΟ

                     Περιγραφή (1)

                     Χώρα καταγωγής

                     Ετήσια ποσόστωση από την 1η Ιανουαρίου έως τις 31 Δεκεμβρίου
                     (σε τόνους)

                     Εισαγωγικός δασμός
                     (σε ευρώ ανά 100 kg καθαρού βάρους)

                     09.0243

                     0406 90 29

                     Kashkaval

                     Τουρκία

                     2 300

                     0

                     0406 90 50

                     Τυριά πρόβεια ή βουβαλίσια, σε δοχεία που περιέχουν άρμη ή σε ασκούς από δέρμα προβάτου ή κατσίκας

                     ex 0406 90 86
                     ex 0406 90 89
                     ex 0406 90 92

                     Tulum Peyniri, το οποίο παρασκευάζεται από πρόβειο ή βουβαλίσιο γάλα, σε ατομικές πλαστικές ή άλλου είδους συσκευασίες κάτω των 10 kg

         (1)  Κατά παρέκκλιση των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, βάσει των κωδικών ΣΟ. Όπου αναγράφονται κωδικοί ex ΣΟ, το προτιμησιακό καθεστώς ορίζεται κατόπιν εφαρμογής του κωδικού ΣΟ μαζί με την αντίστοιχη περιγραφή, τα οποία εξετάζονται από κοινού.»


title: Εκτελεστικός κανονισμός (ΕΕ) αριθ. 262/2013 της Επιτροπής, της 18ης Μαρτίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melon du Quercy (ΠΓΕ)]

text:
               22.3.2013

               EL

               Επίσημη Εφημερίδα της Ευρωπαϊκής Ένωσης

               L 82/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 262/2013 ΤΗΣ ΕΠΙΤΡΟΠΉΣ
   της 18ης Μαρτίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melon du Quercy (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 τέθηκε σε ισχύ την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Melon du Quercy», η οποία καταχωρίσθηκε δυνάμει του κανονισμού (ΕΚ) αριθ. 1165/2004 της Επιτροπής (3), όπως τροποποιήθηκε με τον κανονισμό (ΕΚ) αριθ. 1040/2007 (4).

               (3)

               Η αίτηση έχει στόχο την τροποποίηση των προδιαγραφών με την εισαγωγή διευκρινίσεων στα σημεία που αφορούν την περιγραφή του προϊόντος, την απόδειξη προέλευσης, τη μέθοδο παραγωγής, την επισήμανση, τις εθνικές απαιτήσεις και τα στοιχεία του οργανισμού ελέγχου.

               (4)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, η Επιτροπή μπορεί να την εγκρίνει, χωρίς να προσφύγει στη διαδικασία των άρθρων 50 έως 52 του κανονισμού (ΕΕ) αριθ. 1151/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της ονομασίας προέλευσης «Melon du Quercy» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Μαρτίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 224 της 25.6.2004, σ. 16.

      (4)  ΕΕ L 238 της 11.9.2007, σ. 29.

      ΠΑΡΑΡΤΗΜΑ I
      Εγκρίνεται η ακόλουθη τροποποίηση των προδιαγραφών της προστατευόμενης γεωγραφικής ένδειξης «Melon du Quercy»:
      1.   Περιγραφή του γεωργικού προϊόντος
      Καθώς το ευρωπαϊκό πρότυπο εμπορίας του πεπονιού καταργήθηκε την 1η Ιουλίου 2009 [κανονισμός (ΕΚ) αριθ. 1615/2001], η αναφορά στην κατηγορία I του κοινοτικού κανονισμού (ΕΚ) αριθ. 1615/2001 αντικαθίσταται από την προσθήκη στις προδιαγραφές των αντικειμενικών στοιχείων τα οποία προηγουμένως επιβάλλονταν από το πρότυπο (χαρακτηριστικά της ποικιλίας, καλή ποιότητα και ομοιόμορφη συσκευασία).
      Στις αρχικές προδιαγραφές γινόταν διάκριση ανάμεσα στο «πεπόνι επονομαζόμενο charentais» και στους «άλλους τύπους πεπονιού μακράς διατήρησης». Δεδομένου ότι το σύνολο των πεπονιών που χρησιμοποιούνται για την παραγωγή του «Melon du Quercy» είναι του τύπου «charentais», προτείνεται μια συνοπτική διατύπωση.
      Για απλοποίηση της μορφής, ο κατάλογος των κλάσεων συσκευασίας αντικαθίσταται από τη ρητή υποχρέωση ομοιόμορφης συσκευασίας, σύμφωνα με την οποία το βάρος του μεγαλύτερου πεπονιού δεν μπορεί να υπερβαίνει κατά περισσότερο από 30 % το βάρος του μικρότερου.
      Σχετικά με την περιεκτικότητα σε σάκχαρα, τα κείμενα της εθνικής νομοθεσίας που διέπουν τις προϋποθέσεις πιστοποίησης για το ίδιο προϊόν επέβαλλαν ως ελάχιστη τιμή τους 11° Brix, τιμή που αντιστοιχεί στις συνήθεις πρακτικές παραγωγής. Προτείνεται επομένως η τροποποίηση των προδιαγραφών της ΠΓΕ ώστε η διατύπωση «μεγαλύτερη από 11° Brix» να αντικατασταθεί από «μεγαλύτερη ή ίση με 11° Brix».
      2.   Στοιχεία που αποδεικνύουν ότι το γεωργικό προϊόν προέρχεται από την οριοθετημένη περιοχή
      Εισάγεται η ταυτοποίηση των επιχειρήσεων προκειμένου να ενισχυθεί ο έλεγχος της προέλευσης του «Melon du Quercy». Το σύνολο των υποχρεώσεων δήλωσης, τήρησης αρχείων ή ταυτοποίησης των προϊόντων εισάγονται στο συγκεκριμένο κεφάλαιο.
      Προκειμένου να ληφθούν υπόψη οι ιδιαιτερότητες της εμπορίας στις αγορές λιανικής και γνωρίζοντας ότι τα πεπόνια του Quercy ταυτοποιούνται όλα ατομικά, δεν είναι πλέον υποχρεωτική η ταυτοποίηση των συσκευασιών. Η ενημέρωση των καταναλωτών περνάει επομένως από τη διαφήμιση στους τόπους πώλησης (plv) ή την ετικέτα τιμής.
      3.   Περιγραφή της μεθόδου παραγωγής
      Επισήμως, το διάγραμμα παραγωγής τροποποιήθηκε ώστε να καταστεί εμφανής η αλληλουχία των εργασιών που πραγματοποιούνται για την παραγωγή του «Melon du Quercy»: παραγωγή, διαλογή, συσκευασία και κατόπιν αποθήκευση. Η διάκριση των διαφόρων κυκλωμάτων εμπορίας καταργείται και αντικαθίσταται από την αναφορά των υποχρεώσεων που είναι κοινές σε όλες τις επιχειρήσεις εμπορίας.
      Οι λεπτομέρειες σχετικά με την ετήσια κατάρτιση των καταλόγων επιτρεπόμενων ποικιλιών διευκρινίζονται ώστε να είναι εγγυημένη η ποιότητα του «Melon du Quercy».
      Στο πλαίσιο της μεταγραφής των διατάξεων που προέρχονται από τις εθνικές διατάξεις, και προκειμένου να διευκρινιστούν περαιτέρω τα στάδια της παραγωγής, εισάγονται στις προδιαγραφές οι κανόνες σχετικά με τη φύτευση και μεταφύτευση, την άρδευση, τη γονιμοποίηση, τη φυτοϋγειονομική προστασία, την έγκριση και τη διαλογή.
      Η εξέλιξη των ποικιλιών και η πείρα που έχει αποκτηθεί κατά την τελευταία 15ετία, ιδιαιτέρως δε τα θερμά καλοκαίρια (ιδίως αυτό του 2005) επιτρέπουν να είναι εγγυημένο ότι δεν θα υπάρξει μεταβολή στην ποιότητα του «Melon du Quercy» σε περίπτωση συγκομιδής του μετά τις 13.00, δηλαδή σε συνθήκες όπου οι θερμοκρασίες είναι υψηλότερες. Καταργείται συνεπώς η υποχρέωση συγκομιδής πριν από τις 13.00.
      Παρομοίως, η συγκομιδή σε μία στρώση ήταν αιτιολογημένη όταν οι ποικιλίες ήταν πολύ ευαίσθητες στα χτυπήματα. Καθώς από τις δοκιμές που πραγματοποιήθηκαν το 2009 δεν προέκυψαν απώλειες ποιότητας, προστέθηκε η δυνατότητα συγκομιδής σε palox (εργαλείο συσκευασίας σε πολλές στρώσεις).
      Όσον αφορά τη συσκευασία, απαλείφεται η αναφορά στους δίσκους ώστε να επιτρέπεται η χρήση υλικών συσκευασίας ανώτερης ποιότητας, όπως τα σκαφίδια.
      Προκειμένου να ληφθούν υπόψη οι ιδιαιτερότητες της εμπορίας στις αγορές λιανικής που συνοδεύεται από τακτικό ανεφοδιασμό με πεπόνια των ραφιών των καταστημάτων πώλησης, η υποχρέωση συσκευασίας με κυψελωτό υλικό και περιτύλιγμα καταργείται για αυτόν τον τύπο εμπορίας.
      4.   Οργανισμός ελέγχου
      Επικαιροποιούνται τα στοιχεία του οργανισμού ελέγχου. Προστίθεται η παραπομπή στην πιστοποίησή του.
      5.   Ειδικά στοιχεία της επισήμανσης
      Προστίθενται οι ειδικές για την ΠΓΕ υποχρεώσεις. Καταργούνται οι υποχρεώσεις που αφορούν την εθνική νομοθεσία (CCP).
      6.   Απαιτήσεις που πρέπει να τηρούνται δυνάμει της ευρωπαϊκής ή εθνικής νομοθεσίας
      Προστίθεται πίνακας με τα κυριότερα σημεία προς έλεγχο, σύμφωνα με τις εθνικές απαιτήσεις.

      ΠΑΡΑΡΤΗΜΑ II

         ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 (1)

      «MELON DU QUERCY»
      Αριθ. ΕΚ: FR-PGI-0205-0086-13.10.2011

         ΠΓΕ (Χ) ΠΟΠ ( )

      1.   Ονομασία

      «Melon du Quercy»
      2.   Κράτος μέλος ή τρίτη χώρα

      Γαλλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6.

                  Φρούτα, λαχανικά και δημητριακά νωπά ή μεταποιημένα

            3.2.   Περιγραφή του προϊόντος για το οποίο ισχύει η ονομασία υπό 1

      Πεπόνι ποικιλίας τύπου «charentais», με επιδερμίδα λεία ή ανάγλυφη, με ελαφρές ή βαθιές αυλακώσεις, χρώματος πράσινου/γκρίζου έως κίτρινου, με πορτοκαλόχρωμη σάρκα, ελάχιστου βάρους 450 g.
      Ακέραιο, υγιές, με φρέσκια εμφάνιση, σφικτό, καθαρό, καλής ποιότητας, τα φρούτα που συγκομίζονται με τον ποδίσκο τους πρέπει να παρουσιάζουν μήκος ποδίσκου μικρότερο από 2 cm.
      Ο δείκτης διάθλασης ανέρχεται σε 11° Brix το ελάχιστο.
      Τα πεπόνια του Quercy διατίθενται προς κατανάλωση ακέραια και συσκευασμένα. Για κάθε συσκευασία, το βάρος του μεγαλύτερου πεπονιού δεν μπορεί να υπερβαίνει κατά περισσότερο από 30 % το βάρος του μικρότερου προϊόντος.
      Το περιεχόμενο κάθε δέματος πρέπει να είναι ομοιόμορφο και τα φρούτα να βρίσκονται περίπου στην ίδια κατάσταση ανάπτυξης και ωρίμασης και να έχουν περίπου τον ίδιο χρωματισμό.
      3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Η καλλιέργεια του πεπονιού «Melon du Quercy» εκτελείται εντός της γεωγραφικής περιοχής της ΠΓΕ.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Η έγκριση, η διαλογή και η συσκευασία εκτελούνται εντός της γεωγραφικής περιοχής της ΠΓΕ.
      Προκειμένου να είναι εγγυημένη η ποιότητα του προϊόντος, οι εν λόγω εργασίες εκτελούνται πολύ γρήγορα ώστε να είναι δυνατή η διάθεση στην αγορά εντός 6 ημερών από τη συγκομιδή.
      Οι φάσεις της έγκρισης και της διαλογής εκτελούνται εντός της γεωγραφικής περιοχής επειδή αυτά τα στάδια είναι βασικής σημασίας για την καλή επιλογή των πεπονιών που μπορούν να λάβουν την ΠΓΕ· εκτελούνται από τεχνίτες εκπαιδευμένους στην επιλογή των πεπονιών που βρίσκονται στον μέγιστο βαθμό ωρίμασης, η οποία εκτελείται με εκτίμηση του χρώματος του φλοιού και με διαθλασιμετρικό υπολογισμό της περιεκτικότητας σε σάκχαρα.
      Η συσκευασία επίσης εκτελείται εντός της γεωγραφικής περιοχής, επειδή πραγματοποιείται ταυτόχρονα με τα στάδια της διαλογής και της έγκρισης, περιορίζοντας επομένως τον αριθμό χειρισμών που θα ήταν επιζήμιοι για τα ποιοτικά χαρακτηριστικά του προϊόντος «Melon du Quercy». Εξάλλου, η ιχνηλασιμότητα εξασφαλίζεται μέσω της ατομικής ταυτοποίησης των πεπονιών και των συσκευασιών με το λογότυπο «Melon du Quercy», καθώς και με την τήρηση χωριστών λογιστικών βιβλίων αποθήκης.
      3.7.   Ειδικοί κανόνες για την επισήμανση

                  —

                  ονομασία του προϊόντος: «Melon du Quercy»

                  —

                  τον λογότυπο της ΠΓΕ και/ή την ένδειξη «Indication Géographique Protégée» (προστατευόμενη γεωγραφική ένδειξη)

                  —

                  τον λογότυπο «Melon du Quercy» σε κάθε φρούτο.

            4.   Συνοπτική οριοθέτηση της γεωγραφικής περιοχής

      Η γεωγραφική περιοχή της ΠΓΕ «Melon du Quercy» περιλαμβάνει:

                  —

                  στο διοικητικό διαμέρισμα Lot, τα καντόνια Castelnau-Montratier, Lalbenque, Montcuq, καθώς και τις κοινότητες Cambayrac, Carnac-Rouffiac, Concots, Floressas, Labastide-Marnhac, Lacapelle-Cabanac, Mauroux, Le Montat, Sauzet, Sérignac και Villesèque,

                  —

                  στο διοικητικό διαμέρισμα Lot-et-Garonne, τα καντόνια Beauville, Penne-d’Agenais, Puymirol, Tournon-d’Agenais,

                  —

                  στο διοικητικό διαμέρισμα Tarn-et-Garonne, τα καντόνια Bourg-de-Visa, Caussade, Lafrançaise, Lauzerte, Moissac, Molières, Monclar-de-Quercy, Montaigu-de-Quercy, Montauban, Montpezat-de-Quercy, Négrepelisse, Villebrumier, καθώς και τις κοινότητες Castelsagrat, Gasques, Goudourville, Montjoi, Mouillac, Perville, Pommevic, Saint-Clair και Valence.

            5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Χαρακτηρίζεται από το κλίμα της με τις εναλλαγές των ωκεάνιων ροών (δροσερές και υγρές) και των μεσογειακών ροών (θερμές και ξηρές) που προκαλούν διαφορές θερμοκρασίας. Το ήπιο αυτό κλίμα είναι κατάλληλο για την καλλιέργεια του πεπονιού.
      Τα εδάφη που χρησιμοποιούνται είναι του τύπου αργιλοασβεστώδη. Η φύση των εδαφών αυτών είναι ιδιαιτέρως προσαρμοσμένη στην καλλιέργεια του πεπονιού.
      5.2.   Ιδιοτυπία του προϊόντος

      Το προϊόν «Melon du Quercy» προέρχεται από ποικιλίες τύπου «charentais» των οποίων η επιδερμίδα είναι λεία ή ανάγλυφη, με ελαφρές ή πιο βαθιές αυλακώσεις.
      Χαρακτηρίζεται από πορτοκαλόχρωμη σάρκα, χυμώδη, σφικτή και ταυτοχρόνως βουτυρώδη.
      Η επιλογή των ποικιλιών με γεωπονικά και αρωματικά κριτήρια (γεύση, άρωμα κ.λπ.) σε συνδυασμό με τα αργιλοασβεστώδη εδάφη, το τυπικό κλίμα και τα κριτήρια συγκομιδής (βέλτιστη ωριμότητα) αποτελούν καθοριστικούς παράγοντες που επιτρέπουν την παραγωγή φρούτων τα οποία εκφράζουν όλες τις δυνατότητές τους: γλυκές γεύσεις (11° Brix τουλάχιστον), αναπτυγμένα γευστικά και αρωματικά χαρακτηριστικά, έντονα αρώματα και γεύσεις.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με συγκεκριμένη ποιότητα, με τη φήμη ή άλλα χαρακτηριστικά του προϊόντος (για τις ΠΓΕ)

      Οι εδαφοκλιματικές συνθήκες της γεωγραφικής περιοχής συμβάλλουν στην παραγωγή αρωματικών φρούτων.
      Αφενός, τα εδάφη αργιλοασβεστώδους φύσης με ισορροπημένη και καλά αεριζόμενη δομή επιτρέπουν την κανονική αύξηση των φυτών και τη βέλτιστη ανόργανη ισορροπία των καρπών.
      Αφετέρου, το ειδικό κλίμα του Quercy επηρεάζει την καρπόδεση, βελτιστοποιώντας τον αριθμό φρούτων ανά φυτό. Με τον τρόπο αυτό τροφοδοτείται καλύτερα κάθε φρούτο. Εκ παραλλήλου, οι ροές κυρίως μεσογειακής προέλευσης (θερμές και ξηρές), κατά τη θερινή περίοδο κυρίως, ευνοούν την ωριμότητα των φρούτων.
      Η ποιότητα του «Melon du Quercy» στηρίζεται επίσης στη μακρόχρονη τεχνογνωσία των επιχειρήσεων του κλάδου του «Melon du Quercy» που εκφράζεται, ιδίως, μέσω της επιλογής ποικιλιών ιδιαίτερα προσαρμοσμένων στην περιοχή παραγωγής, τη συγκομιδή σε κατάσταση βέλτιστης ωριμότητας και τις βέλτιστες προθεσμίες για την προετοιμασία των πεπονιών μετά τη συγκομιδή.
      Η φήμη του εδραιώθηκε χάρη στην πρώιμη ταυτοποίηση του «Melon du Quercy» από τις επιχειρήσεις του κλάδου από το 1994. Οι πολυάριθμες εκδηλώσεις που πλαισιώνουν την εμπορία του συμβάλλουν στη φήμη του, όπως για παράδειγμα η γιορτή του Belfort du Quercy που πραγματοποιείται στα μέσα Αυγούστου ή το άνοιγμα της περιόδου τον Ιούλιο 1994 στην αίθουσα εκδηλώσεων της νομαρχίας Lot στην οποία δόθηκε μεγάλη δημοσιότητα στον τοπικό Τύπο. Τον Ιούλιο 1996, η εφημερίδα La Dépêche du Midi είχε τον τίτλο «Το Melon du Quercy παίρνει άριστα».

         Παραπομπή στη δημοσίευση των προδιαγραφών

      [άρθρο 5 παράγραφος 7 του κανονισμού (ΕΚ) αριθ. 510/2006]
      https://www.inao.gouv.fr/fichier/CDCIGPMelonDuQuercy.pdf

         (1)  Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων


title: Εκτελεστικός κανονισμός (ΕΕ) αριθ. 1313/2011 της Επιτροπής, της 13ης Δεκεμβρίου 2011 , για την τροποποίηση των κανονισμών (ΕΚ) αριθ. 2535/2001 και (ΕΚ) αριθ. 1187/2009 όσον αφορά τους κωδικούς ΣΟ για τα γαλακτοκομικά προϊόντα

text:
               16.12.2011

               EL

               Επίσημη Εφημερίδα της Ευρωπαϊκής Ένωσης

               L 334/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1313/2011 ΤΗΣ ΕΠΙΤΡΟΠΉΣ
   της 13ης Δεκεμβρίου 2011
   για την τροποποίηση των κανονισμών (ΕΚ) αριθ. 2535/2001 και (ΕΚ) αριθ. 1187/2009 όσον αφορά τους κωδικούς ΣΟ για τα γαλακτοκομικά προϊόντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως τα άρθρα 144 και 148, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1006/2011 της Επιτροπής, της 27ης Σεπτεμβρίου 2011, περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (2) τροποποίησε τους κωδικούς ΣΟ των γαλακτοκομικών προϊόντων του κεφαλαίου 4.

               (2)

               Είναι αναγκαίο να επικαιροποιηθεί το μέρος Ι.ΣΤ του παραρτήματος Ι του κανονισμού (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (3), καθώς και το άρθρο 27 και το παράρτημα ΙΙ του κανονισμού (ΕΚ) αριθ. 1187/2009 της Επιτροπής, της 27ης Νοεμβρίου 2009, για τον καθορισμό των ειδικών λεπτομερειών εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή για το γάλα και τα γαλακτοκομικά προϊόντα (4)

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι σημείο Ι μέρος ΣΤ του κανονισμού (ΕΚ) αριθ. 2535/2001 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο κανονισμός (ΕΚ) αριθ. 1187/2009 τροποποιείται ως εξής:

               (1)

               στο άρθρο 27 παράγραφος 2, ο κωδικός 0402 21 19 9900 αντικαθίσταται από τον κωδικό 0402 21 18 9900·

               (2)

               στο παράρτημα ΙΙ, ομάδα αριθ. 1, ο κωδικός 0401 30 αντικαθίσταται από τους κωδικούς 0401 40 και 0401 50.

         Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 282 της 28.10.2011, σ. 1.

      (3)  ΕΕ L 341 της 22.12.2001, σ. 29.

      (4)  ΕΕ L 318 της 4.12.2009, σ. 1.

      ΠΑΡΑΡΤΗΜΑ

         «I ΜΕΡΟΣ ΣΤ

         ΔΑΣΜΟΛΟΓΙΚΗ ΠΟΣΟΣΤΩΣΗ ΣΤΟ ΠΛΑΙΣΙΟ ΤΟΥ ΠΑΡΑΡΤΗΜΑΤΟΣ ΙΙ ΤΗΣ ΣΥΜΦΩΝΙΑΣ ΜΕΤΑΞΥ ΤΗΣ ΚΟΙΝΟΤΗΤΑΣ ΚΑΙ ΤΗΣ ΕΛΒΕΤΙΑΣ ΣΧΕΤΙΚΑ ΜΕ ΤΙΣ ΣΥΝΑΛΛΑΓΕΣ ΓΕΩΡΓΙΚΩΝ ΠΡΟΪΟΝΤΩΝ

                     Αριθμός της ποσόστωσης

                     Κωδικός ΣΟ

                     Περιγραφή των εμπορευμάτων

                     Δασμός

                     Ποσόστωση από 1ης Ιουλίου έως 30 Ιουνίου
                     σε τόνους

                     09.4155

                     ex 0401 40

                                 —

                                 περιεκτικότητας κατά βάρος σε λιπαρές ουσίες που υπερβαίνει το 6 % αλλά δεν υπερβαίνει το 10%

                     Απαλλαγή

                     2 000»

                     ex 0401 50

                                 —

                                 περιεκτικότητας κατά βάρος σε λιπαρές ουσίες που υπερβαίνει το 10 %

                     0403 10

                     Γιαούρτια